**O B U K A**

ZAŠTITA LIČNIH PODATAKA,

Multimedijalna sala, Uprava za ljudske resurse

19.03.2024. godine

Dana 19.03.2024. godine u Upravi za ljudske resurse u Podgorici održana je obuka na temu **,,ZAŠTITA LIČNIH PODATAKA“**.



**Cilj obuke** je bio osposobiti polaznike da usvoje i primijene najbolje prakse u zaštiti ličnih podataka, omogućavajući im da na odgovoran i efikasan način čuvaju privatnost pojedinaca i obezbijede usklađenost sa relevantnim zakonskim regulativama.

Obuka je bila interaktivna, prilagođena specifičnim potrebama i pozicijama u državnim institucijama, ali i potkrijepljena praktičnim primjerima. Preporuka je promovisanje kontinuirane edukacije i osvešćivanje zaposlenih o značaju zaštite privatnosti i ličnih podataka. Ovo uključuje redovno podsjećanje na politike i procedure za upravljanje podacima, podsticanje na odgovorno postupanje sa podacima, kao i promovisanje kulture transparentnosti i povjerenja među zaposlenima.

Takođe je stavljen naglasak na važnost obezbedjenja mehanizma za prijavljivanje incidenata i sumnjivih aktivnosti kako bi se brzo reagovalo i spriječile eventualne povrede privatnosti.

Ispred opštine Tivat prisustvovalo je 7 polaznika, uz polaznike iz opštine Kotor, Budva, Podgorica, Mojkovac i dr.

Predavači su bili Aleksa Ivanović i Valentina Pavličić.